Jismoniy va yuridik shaxslar murojaatlari bilan ishlash holati 
TAHLILI
(2026-yil, II-chorak)

Toshkent davlat yuridik universitetiga 2026-yil II-chorak davomida jismoniy va yuridik shaxslardan jami 292 ta murojaat kelib tushdi. Murojaatlarni ko‘rib chiqish natijalariga ko‘ra, 170 tasi ijobiy hal etildi, 98 ta murojaat bo‘yicha amaldagi qonunchilikka muvofiq huquqiy tushuntirishlar berildi. Shuningdek, 4 ta murojaat belgilangan tartibda ko‘rib chiqilmasdan qoldirildi, 18 ta murojaat esa hozirda ko‘rib chiqish jarayonida.
O‘zbekiston Respublikasi Prezidentining Virtual qabulxonasi orqali universitet manziliga jami 25 ta murojaat kelib tushdi. Ularning 2 tasi ijobiy hal etildi, 20 tasiga esa amaldagi qonunchilikka asosan huquqiy tushuntirish berildi, 
1 tasi tegishliligi bo‘yicha boshqa tashkilotga yuborildi, 2 ta murojaat esa hozirda ko‘rib chiqish jarayonida.
Hisobot davrida universitet rahbariyati tomonidan jismoniy va yuridik shaxslar vakillarini qabul qilish ishlari tasdiqlangan jadval asosida tashkil etildi. Jami 43 nafar fuqaro shaxsiy qabulda ishtirok etdi va ular tomonidan ko‘tarilgan masalalar yuzasidan belgilangan tartibda tegishli chora-tadbirlar ko‘rildi. Ularning 16 tasi ijobiy hal etildi, 26 tasiga esa amaldagi qonunchilikka asosan huquqiy tushuntirish berildi. Shuningdek, 1 ta murojaat belgilangan tartibda ko‘rib chiqilmasdan qoldirildi.
Mazkur davr mobaynida universitetda fuqarolar murojaatlarini qabul qilish va ko‘rib chiqish jarayonida murojaatlarni o‘z vaqtida, xolisona hamda qonunchilik talablariga muvofiq hal etish, shuningdek murojaat etuvchilarga asosli javoblar berish ta’minlandi.

2026-yilning II-choragi davomida kelib tushgan jismoniy 
va yuridik shaxslar murojaatlar tahlili
(tarkibiy bo‘linmalar kesimida)

	№
	Tarkibiy bo‘linma nomi
	Jami kelib tushgan murojaatlar

	1. 
	Kadrlar bo‘limi
	85

	2. 
	O‘quv-uslubiy boshqarma (Registrator ofisi)
	65

	3. 
	Qabul jarayonini tashkil etish bo‘limi
	51

	4. 
	Tashkiliy-nazorat va strategik rejalashtirish boshqarmasi
	13

	5. 
	Jinoiy odil sudlov fakulteti
	11

	6. 
	Huquqiy tadqiqotlar oliy maktabi
	9

	7. 
	Yoshlar masalalari va sportni ommalashtirish boshqarmasi
	7

	8. 
	Axborot - resurs  markazi
	6

	9. 
	Uzluksiz ta’lim bo‘limi
	6

	10. 
	Buxgalteriya
	6

	11. 
	Huquqni sohalararo o‘rganish fakulteti
	6

	12. 
	Tahririy - nashriyot markazi
	5

	13. 
	Xalqaro huquq va qiyosiy huquqshunoslik fakulteti
	5

	14. 
	Klinik ta’limni muvofiqlashtirish boʻlimi
	4

	15. 
	Xalqaro  hamkorlik boshqarmasi
	4

	16. 
	Ommaviy huquq fakulteti
	3

	17. 
	Korrupsiyaga qarshi ichki nazorat  boʻlimi
	2

	18. 
	Huquqiy tashabbuslar va innovatsiyalar markazi
	2

	19. 
	Biznes huquqi va sud himoyasi fakulteti
	1

	20. 
	Qo‘shma ta’lim dasturlari bo‘limi
	1

	Jami:
	292



Kelib tushgan murojaatlar tahliliga ko‘ra, eng ko‘p murojaatlar Kadrlar bo‘limi (85 ta, 29 % foiz),  O‘quv-uslubiy boshqarma (Registrator ofisi) (65 ta, 22 foiz), Qabul jarayonini tashkil etish bo‘limi (51 ta, 17 foiz), Tashkiliy-nazorat va strategik rejalashtirish boshqarmasi (13 ta, 4,5 foiz) hamda Jinoiy odil sudlov fakulteti (11 ta, 3,8 foiz) faoliyatiga tegishli murojaatlar hisoblanadi.

